## El Circuit Ricardo Tormo celebra el dissabte la tercera cita del Porsche Sprint Challenge Southern Europe

*** Se celebraran quatre carreres separades en dos divisions denominades Sport i Club
* Entrada gratuïta per als aficionats que hauran de descarregar les seues entrades en la web del Circuit**

El Circuit Ricardo Tormo celebrarà el dissabte 22 de febrer la tercera cita del Porsche Sprint Challenge Southern Europe, la competició monomarca de la firma alemanya que celebra les seues carreres durant l’hivern.

Després de les cites en els principals traçats portuguesos, en el Circuit Internacional de l’Algarve i en el d’Estoril, els Porsche es traslladen a Espanya per a tancar el campionat este dissabte a València i la setmana que ve en el Circuit de Catalunya Barcelona.

Amb la lluita pel títol tant en la divisió Sport com en la denominada Club cada vegada més renyida, l’arribada de nous i experts pilots convidats elevarà encara més la competició.

Cada una de les quatre carreres programades per al dissabte a partir de les 13:00 hores té una duració de trenta minuts. Abans, el mateix dissabte se celebraran els entrenaments lliures i classificatoris.

Entre els principals adversaris es troben l’actual líder del campionat Flynt Schuring (91 punts, Schumacher CLRT) i el seu rival més pròxim Ariel Levi (85 punts, Team GP Elit). A ells s’unirà un bon nombre de jóvens talents.

En cada traçat se celebren dos carreres de cada una de les divisions. Amb els resultats a Portugal s’obri molta expectació per les carreres quinta i sexta de la divisió Club, en les quals Philippe Wils (Proton Huber Competition) ha sigut el dominador. Els seus principals rivals són Angelo Fontana (EST1 Racing) i Javier Ripoll Júnior (EST1 Racing).

Fecha: 19/02/2025